NaiveNeuron/SloPal huggingface dataset:
Pellegrini, Peter, predseda NR SR (2015-06-24):
Ďakujem pekne. S faktickými poznámkami dvaja páni poslanci. Pán poslanec Novotný, pani poslankyňa Šedivcová. Končím možnosť prihlásiť sa s faktickými poznámkami. Pán poslanec Novotný, nech sa páči.
Žiga, Peter, podpredseda NR SR (2024-06-12):
Prezentujme sa a hlasujme. (Hlasovanie.) 130 prítomných, 91 za, 38 sa zdržalo, 1 nehlasoval. Sme v treťom čítaní . Otváram rozpravu v rámci tretieho čítania. Chcem sa opýtať, či sa hlási niekto z poslancov do rozpravy. Nie je tomu tak. Končím možnosť prihlásiť sa do rozpravy a vyhlasujem rozpravu za skončenú. Pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru.
Šeliga, Juraj, podpredseda NR SR (2020-06-04):
Ďakujem. (Pokračovanie aktu tajnej voľby.)
P. Paška, predseda NR SR: (2006-10-19):
Takže ešte raz, päťminútová technická prestávka a budeme pokračovať prerokúvaním bodu o návrh na voľbu kandidátov na sudcov Ústavného súdu Slovenskej republiky. Pani poslankyne, páni poslanci, otvoríme teraz rokovanie o návrhu na voľbu kandidátov na sudcov Ústavného súdu Slovenskej republiky . Návrh, ako aj stanovisko ústavnoprávneho výboru ste dostali ako tlač 110. Poprosím teraz predsedu ústavnoprávneho výboru pána Mojmíra Mamojku, aby podal Národnej rade stanovisko výboru k voľbe kandidátov na sudcov Ústavného súdu Slovenskej republiky. Pán predseda, chvíľočku vás poprosím. (Ruch v sále.) Kolegyne, kolegovia.
Danko, Andrej, podpredseda NR SR (2024-04-18):
Ďakujem. Prerušujem rokovanie o tomtom bode programu. Budeme pokračovať informáciou o vydaných aproximačných nariadeniach vlády Slovenskej republiky v II. polroku 2023 a o zámere prijímania aproximačných nariadení vlády v I. polroku 2024. Materiál vlády je uverejnený ako tlač 182. Nech sa páči, pán podpredseda (predsedajúci si odkašľal), pardon, nech sa páči, pán podpredseda vlády, prosím vás o uvedenie tohto materiálu. (Rokovanie o informácii o vydaných aproximačných nariadeniach vlády Slovenskej republiky v II. polroku 2023 a o zámere prijímania aproximačných nariadení vlády Slovenskej republiky v I. polroku 2024 , tlač 182.)
Paška, Pavol, predseda NR SR (2012-10-29):
Hlasujeme o bodoch 1 až 8 zo spoločnej správy, odporúčanie je schváliť ich. (Hlasovanie.) 137 prítomných, všetci boli za. Tieto body sme schválili.
Bugár, Béla, podpredseda NR SR (2019-09-13):
Desať minút, desať minút už je preč.
B. Bugár, podpredseda NR SR: (2002-02-21):
(Prerušenie rokovania o 11.54 hodine.) J. Migaš, predseda NR SR: Pani poslankyne, páni poslanci, otváram bod programu hodina otázok. Zo všetkých písomných otázok poslancov podaných do stredy do 12.00 hodiny určení overovatelia schôdze vyžrebovali poradie otázok na odpovede, ktorým sa budeme riadiť. Pripomínam, že na otázky poslancov, ktorí sú neprítomní v rokovacej sále, sa neodpovedá. Prosím predsedu vlády pána Mikuláša Dzurindu, aby oznámil, ktorých členov vlády určil, že budú odpovedať na otázky za neprítomných členov vlády, prípadne, že bude za nich odpovedať sám. Nech sa páči, pán predseda vlády.
P. Hrušovský, predseda NR SR: (2003-03-05):
Otváram rozpravu o tomto bode programu. Chcem vás informovať, že na základe výsledkov žrebovania je poradie poslancov prihlásených do rozpravy takéto: pán poslanec Mikolaj ako prvý a po ňom Jarjabek, Ďaďo, Hort, Malchárek, Čaplovič, Krajči, Maxon, Ondriaš, Tkáčová, Lintner, Beňová, Veteška, Galbavý, Jandzíková, Kondrót, Kozlík, Navrátilová, Henzélyová, Muňko, Janiš, Pataky a Mitrík. Ešte pred tým, ako dám slovo prvému pánovi poslancovi, o možnosť vystúpiť sa prihlásil pán podpredseda vlády Lipšic, po ňom sa prihlásil do rozpravy pán premiér a po pánovi premiérovi pán podpredseda vlády Mikloš. Nech sa páči, pán minister.
Richter, Ján, poslanec NR SR (2020-07-24):
Ďakujem pekne za slovo. Ďakujem pekne aj za faktické pripomienky, v podstate mali svoj vecný charakter. Pokúsim sa veľmi konkrétne ku každej jednej pripomienke. Pani poslankyňa Zemanová, no keď bolo odvolávanie Richtera ku kauze Čistý deň, tak sa hovorilo o kauze Čistý deň. Dneska je odvolávanie premiéra Matoviča s úplne iným obsahom, tak sa hovorí o tom. Čo sa týka Čistého dňa, viete, veľmi veľa vecí, máloktorý minister bol dvakrát odvolávaný za jednu a tú istú vec. Bol to predmet obsahu rozhovoru s novým pánom ministrom hneď pri preberaní funkcie. Má všetky kompetencie, má všetky možnosti, aby sa k celej problematike vrátil, a ak som niekde pochybil, aby z toho vyvodil závery. Dnes má však inú úlohu, a síce čelí trestnému oznámeniu na ministerstvo, ktoré podali klienti za neoprávnené odobratie licencie tomuto zariadeniu. Áno, je to zvrátené niekde úplne inde, ale toto treba najskôr zvládnuť a potom sa dá hovoriť o iných veciach. Pán poslanec Herák, ja som povedal toľko, že minimálne ja beriem, že osady sú rizikové prostredie, o tom sa nemusíme baviť, ale nemali byť uprednostnené na úkor, použil som výraz, starkých. Až keď sa za..., až keď bol zvolaný mimoriadny výbor, veď ty si členom toho výboru, a kde sme sa dohodli naprieč koalícii a opozícii, že je nevyhnutné prijímať opatrenia, ktoré je potrebné zrealizovať, aby v týchto sociálnych zariadeniach nepokračoval Pezinok. Toto bola moja pripomienka a toto sa opomenulo. Venovali sme sa len jednej veci a – v úvodzovkách – ešte raz, starkých sme nechali tak. Čo sa týka opatrení, ktoré, Marián Kéry, no my sme tu viaceré veci podporili v parlamente... (Prerušenie vystúpenia časomerom.)
Bugár, Béla, podpredseda NR SR (2019-06-25):
Prezentujme sa a hlasujme. (Hlasovanie.) Prítomných 147 poslancov, za 111, 36 poslancov sa zdržalo hlasovania. Konštatujem, že návrh sme schválili. A prosím vás, aby ste uviedli teraz ďalšie hlasovanie v druhom čítaní o návrhu skupiny poslancov na vydanie zákona, ktorým sa dopĺňa zákon č. 600/2003 Z. z. o prídavku na dieťa (tlač 1482). (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 600/2003 Z. z. o prídavku na dieťa a o zmene a doplnení zákona č. 461/2003 Z. z. o sociálnom poistení v znení neskorších predpisov a ktorým sa dopĺňajú niektoré zákony , tlač 1482.)
Jasaň, Viliam, poslanec NR SR (2011-12-14):
Ďakujem pekne, pán predsedajúci. Vážený pán kolega Zajac, no vy ste, vaše vystúpenie len potvrdilo to, čo je jasné každému, kto vie rozmýšľať, a to, že nás dobieha práve Zajacova reforma, vďaka ktorej sa všetko lukratívne v zdravotníctve sprivatizovalo alebo predalo, alebo darovalo známym a v Bratislave viem naozaj, o čom hovorím. Po druhé. Dobieha nás zle nastavená decentralizácia, keď sa štát zbavil všetkých problémov tým, že ich presunul na samosprávu, a teraz vidíme dôsledok toho. A po tretie. Na to, čo teraz hovoríte, mali myslieť vaši nominanti vo vláde, keď sľúbili, čo podľa vás aj vašich kolegov nemôžu zabezpečiť. Z toho mi vychádza, že niekto vedome klamal lekárov. Kto to bol? Že by minister Uhliarik, predsedníčka vlády alebo poslanci, premiérkini poradcovia v zdravotníctve, ktorí sa tak radi ukazovali v televíznych šotoch? A posledná poznámka na tú adresu, kde ste hovorili o čiernych pasažieroch, no neviem, či môže byť niečo viac charakteristickejšie pre čierneho pasažiera ako OKS, ktorá sa rozptýlila, a kandiduje do ďalších volieb na rôznych kandidátkach. To je naozaj čierny pasažier. Ďakujem.
Hrnčiar, Andrej, podpredseda NR SR (2019-09-19):
Ďakujem, pán premiér. Budeme pokračovať odpoveďami členov vlády na otázky poslancov podľa vyžrebovaného poradia. Prvá otázka od poslanca Martina Klusa na podpredsedníčku vlády a ministerku pôdohospodárstva a rozvoja vidieka Gabrielu Matečnú a znie: „Vážená pani ministerka, na základe zákona č. 336/2015 Z. z. o podpore najmenej rozvinutých okresov prijatého v roku 2015 začala vláda Slovenskej republiky realizovať tzv. akčné plány podpory rozvoja. Ako doposiaľ hodnotíte celkovú úspešnosť a zároveň funkčnosť týchto akčných plánov a ktoré z nich by ste vedeli vyzdvihnúť ako najúspešnejšie príklady?“
Grendel, Gábor, podpredseda NR SR (2022-06-15):
Ďakujem pekne. Dávam teraz slovo spravodajcovi, ktorým bude pri tomto bode pán poslanec Milan Mazurek. Nech sa páči.
Hrnčiar, Andrej, podpredseda NR SR (2017-04-07):
Pýtam sa, či sa chce prihlásiť niekto do rozpravy ústne. Nie je tomu tak. Končím možnosť nahlásiť do rozpravy. Pani podpredsedníčka, chcete zaujať stanovisko? Nie je tomu tak. Pán spravodajca? Takisto nie. Prerušujem rokovanie o tomto bode programu a budeme pokračovať prvý čítaním o návrhu poslanca Igora Matoviča a Eduarda Hegera na vydanie zákona, ktorým sa mení a dopĺňa zákon č. 570/2005 Z. z. o brannej povinnosti a o zmene a doplnení niektorých zákonov v znení neskorších predpisov.	Návrh zákona je uverejnený ako tlač 417. Návrh na jeho pridelenie na prerokovanie výborom je v rozhodnutí č. 430. Dávam slovo poslancovi Igorovi Matovičovi, aby návrh zákona uviedol. (Rokovanie o návrhu poslancov Národnej rady Slovenskej republiky Igora Matoviča a Eduarda Hegera na vydanie zákona, ktorým sa mení a dopĺňa zákon č. 570/2005 Z. z. o brannej povinnosti a o zmene a doplnení niektorých zákonov v znení neskorších predpisov , tlač 417.)
Ďurica, Ondrej, poslanec NR SR (2021-06-25):
Ďakujem za slovo, pán podpredseda. Chcem poďakovať kolegovi Mazurekovi za jeho príspevok, v ktorom naozaj zhrnul také tie najväčšie bolesti a najväčšie trápenia tejto, tejto vlády. Zároveň mu chcem poďakovať za to, že vyprovokoval svojím príspevkom vládnych poslancov, menovite pána Borguľu, ktorého si vážim, a ďakujem mu za ten jeho, za ten jeho, za tú jeho reakciu. Vyprovokoval ich a možno vyprovokuje ďalších, aby sa viac postavili za svoj názor a verejne ho prejavili. To je to, čo je dôležité, nielen si to myslieť alebo nejakým spôsobom to, to tlmočiť, ale aj to nahlas povedať a dať ten signál do spoločnosti, že v otázke referenda a všetkých ostatných vecí, ktoré tu boli pomenované, majú títo ľudia jasný názor. Takže v tomto smere vďaka. Mrzí ma, že si svojím príhovorom vyhnal delegáciu z balkóna. Možno (povedané so smiechom), možno to, možno to bolo spôsobené nejakým ďalším pracovným programom. Takže ešte raz vďaka za túto, za túto reč a nemyslím si, tak ako kolega predrečník predo mnou, že to bola len spŕška nejakých poloprávd a lží. Myslím si, že to bolo v skratke pomenované, vysvetlené a viete, alebo teda budem reagovať na kolegu Mazureka, ťažko, ťažko hovoriť o nejakej profesionalite a o nejakej odbornosti, keď sa bavíme o COVID-e a všetkých tých situáciách a momentoch, ktoré sprevádzali Slovensko. Spomeňme si na maliarske fólie, ktoré tu boli natiahnuté len preto, aby poslanci mohli prísť a zahlasovať. To sú jednoducho momenty, kde zastane zdravý rozum a na tieto veci netreba zabúdať. A takýchto vecí je niekoľko. Takže ďakujem ešte raz.
Bugár, Béla, podpredseda NR SR (2018-12-04):
Pani podpredsedníčka Ďuriš Nicholsonová.
P. Paška, predseda NR SR: (2006-10-20):
(Hlasovanie.) Prítomných 133, za 126, nikto nebol proti, zdržali sa 5, nehlasovali 2. Konštatujem, že Národná rada pridelila návrh zákona výborom, určila gestorský výbor, ako aj lehoty na prerokovanie v druhom čítaní. Ďalej budeme pokračovať hlasovaním v druhom čítaní o vládnom návrhu zákona o pôsobnosti orgánov štátnej správy v oblasti registrácie odrôd pestovaných rastlín a uvádzaní množiteľského materiálu pestovaných rastlín na trh . Je to tlač 23. Hlasovanie uvedie spoločná spravodajkyňa z výboru pre pôdohospodárstvo, životné prostredie a ochranu prírody pani poslankyňa Jarmila Tkáčová. Nech sa páči, máte slovo.
Vašečka, Richard, poslanec NR SR (2017-02-07):
Ďakujem veľmi pekne, pán predsedajúci. Mám dva návrhy. Jeden, so súhlasom troch poslaneckých klubov žiadam o presunutie bodov programu č. 50 a č. 51, tlače 364 a 378, na nasledujúcu schôdzu. Odôvodnenie: zdravotný stav predkladateľov, respektíve povereného poslanca. A druhý, tiež so súhlasom troch poslaneckých klubov, žiadam o presunutie bodov programu č. 48 a č. 52, čo sú tlače 373 a 408, na nasledujúcu schôdzu. Odôvodnenie: v týchto bodoch rokujeme s ministerstvom. Ďakujem.
Kuffa, Štefan, poslanec NR SR (2015-07-01):
Myslím si, že najhoršie je to, keď sa veci spolitizujú. A toto nie je taký politický návrh zákona ako taká prestrelka vzájomná, pán minister, čo tu bola. Ale súhlasím s vami. A mne sa páčila tá možno poznámka, ktorú ste len tak mimochodom spomenuli, o tých amerických filmoch. Tie sú tak úplne plytké a tak deformujú našu spoločnosť. To je úplne čosi strašné. Ja keď si spomeniem ešte na staré ruské alebo sovietske filmy, tie mali pointu, mali obsah. Človek sa mohol nad tým zamýšľať ešte aj na druhý deň. Dovolím si trošku to povedať, lebo ja som nestihol tú faktickú mať predtým. Trebárs možno tú ruštinu, keď už to mám tak na jazyku, no, áno, sme sa veľakrát museli učiť, ale aj dneska anglicky a nemecky musíte sa učiť, či sa vám to páči alebo nepáči, a detí sa nepýtame, či sa to chcú učiť alebo nechcú učiť. Ale ja som vďačný zase za to, že som sa učil ruštinu, pretože skrze tento jazyk mal som možnosť poznať aj ruských klasikov. A boli to velikáni a možno aj tá povinná literatúra, ktorá bola. Nespoznal by som inak Dostojevského, Tolstého, Puškina. A naozaj som veľmi vďačný za to. Aj teraz, keď to v podstate nemusím čítať, veľmi rád siahnem po týchto knihách a prečítam si to. Ja v zásade pán minister nemám problém s tým, keby každá štvrtá pesnička bola slovenská. A veľmi ma to prekvapilo. Dúfam, že poviem správne to číslo, keď som dával pozor, ste povedali, že ročne 1 300 piesní nových vznikne na Slovensku. Tak predsa len potvrdzujete toho tvorivého ducha Slovákov, že síce sme malý národ, ale naozaj sme veľmi tvoriví. Nemyslím si celkom, že by sme mali problém zaujať ten priestor a každá štvrtá pieseň že by naozaj odznela slovenská, v tomto naozaj nemám žiadny problém, ale tie poslucháčske návyky, ktoré ste spomenuli, sú naozaj také, ako to robíme, lebo je to celé o tom. Rovnako aj tá filmová tvorba, aj nad tým sa teda zamyslite, keď... (Prerušenie vystúpenia časomerom.)
Přidal, Alojz, poslanec NR SR (2015-10-30):
Pán kolega Martvoň, klamete, pán Uhliarik vám to vysvetlí všetko. Viete čo, vy sa nestarajte o to, čo mne má vadiť alebo nevadiť, ja som už tu taký otrlý, že ani vy mi nevadíte. Naozaj, už ani vy mi nevadíte, lebo už vás poznám. A tiež sa nestarajte o moje kontakty rodinné, vy máte iné kontakty, ktorými ste sa dostali do bulváru.
Laššáková, Jana, podpredsedníčka NR SR (2015-03-24):
Pán poslanec Hlina.
Martvoň, Anton, poslanec NR SR (2014-03-25):
Pán poslanec Hlina, no ja sa nebudem vyjadrovať k obsahu, tomu, čo ste povedali, lebo ja to neviem posúdiť, či to takto je, či to tak nie je. Ale pochopil som jednu vec, že vám stačí letieť ponad Mongolsko a už ste odborníkom na Mongolsko. Čiže to je asi aj celý ten váš prístup, že vám stačí ponad niečo letieť a už ste nad tým odborníkom. Alebo v tej oblasti odborníkom. Čiže toľko asi k vášmu vystúpeniu.
Galek, Karol, poslanec NR SR (2016-04-27):
Pán poslanec Gál, bolo to zaujímavé vystúpenie hlavne vzhľadom na to, že tam bolo obrovské množstvo nahrávok na smeč. Hneď prvý, to sa týkalo tých 90 %, ktoré ste presadili do toho programového vyhlásenia, respektíve ktoré bolo vyrokované. Pre mňa je samotný volebný program strany súborom priorít. To znamená, každá jedna, každé jedno, čo tam je uvedené, mala byť priorita. Nieže potom si z toho vyberám ešte ďalšie hrozienka podľa toho, ako sa mi to bude hodiť na rokovanie s potenciálnymi koaličnými partnermi. A keď ešte aj z týchto hrozienok prejde iba 90 %, tak je to podľa mňa dosť málo. No, ale k samotnému tomu zákonu, ktorý je predkladaný. Vy ste sa pýtali, prečo s vami nikto o ňom nerokoval, prečo neboli hľadaní partneri. Bolo to tu už viackrát povedané. Ide predsa o váš zákon. Pre vás by to mala byť jednoducho povinná jazda. Mne to vaše vystúpenie skorej pripadalo, ako by to bol taký súbor výhovoriek na nejaké to učičíkanie vlastného svedomia. A na záver ste hneď povedali, že nebudete o tomto zákone hlasovať, alebo nebudete zaňho hneď, ale možno neskôr. Ja sa pýtam, kedy neskôr? Keď bude končiť táto vláda? A čo sa stane za to obdobie s tými ľuďmi, ktorí prídu o to svoje občianstvo? Prečo odkladať veci, keď ich môžeme urobiť aj dnes? A ešte k tomu je to zákon v plnom znení tak, ako ste ho vy v minulosti predkladali. Ďakujem.
P. Hrušovský, predseda NR SR: (2003-11-05):
(Hlasovanie.) 131 prítomných, 59 za, 7 proti, 63 sa zdržalo, 2 nehlasovali. Návrh sme neschválili. Hlasujeme o v poradí 23. pozmeňujúcom návrhu. (Hlasovanie.) 130 prítomných, 62 za, 2 proti, 64 sa zdržalo, 2 nehlasovali. Návrh sme neschválili. Hlasujeme o pozmeňujúcom návrhu pod poradovým číslom...
B. Bugár, podpredseda NR SR: (2003-04-24):
M. Abelovský, poslanec: Pán podpredseda, kolegyne, kolegovia, ja podporujem návrh zákona a som veľmi rád, že sa skupina poslancov a najmä Dr. Drgonec podujal a vydal sa na tŕnistú a nie ľahkú cestu, keď pripravil napriek, povedal by som, zúrivému odporu jednotlivých rezortov proti tomu, aby tento zákon mal takú podobu, ako nám bola predložená. Ja som aj v ústavnoprávnom výbore zdôraznil, že tento zákon vnímam v prvom rade ako zákon na ochranu nás, politikov. To chcem zdôrazniť. Prijímame si ho prakticky sami pre seba a prostredníctvom nás aj pre ostatných občanov. Nemyslím, že by sme mali v tomto smere mať nejaké privilegované postavenie, ale určite v tých všelijakých krážoch, ktoré tu prebiehajú, sme najviac zraniteľní. Podporujem zákon aj preto, že sme svedkami, a nechcem hovoriť ani o minulosti, ale prakticky dnešnej prítomnosti, že sa tu verejne obchoduje s takým tovarom, ako sú prepisy odpočutých telefonických hovorov, pritom sa polemizuje s ich obsahom, vyvodzujú sa z toho také alebo onaké konzekvencie, ako je to napríklad pri údajnom odpočúvaní podnikateľa Badžgoňa, ale nikto neskúma, akým spôsobom boli tieto hovory nadobudnuté, z akého odpočúvania boli nadobudnuté. A to považujem za najstrašnejšie. Totiž, v čom je podstata toho odpočúvania, alebo teda zla toho nelegálneho odpočúvania, alebo neregulovaného odpočúvania? Je to, že raz, keď tá informácia je zverejnená, niet sily, aby niekto tú informáciu dal na pravú mieru, alebo polemizoval, že on to nepovedal, alebo povedal to ináč. Čiže by som to prirovnal k určitej facke. Ak niekomu dáte facku, nikdy ju nemôžete už zobrať späť. A práve preto regulácia tohto je absolútne potrebná. Keď som si prvýkrát prečítal zákon, ktorý Dr. Drgonec spracoval, mal som aj sám výhrady, pretože bol taký toporný. Myslím, že boli tam aj určité pojmové problémy, čo je pochopiteľné, nie ľahko napísať takýto zákon. Ale myslím si, že v tejto podobe, ako bol spracovaný, aj po pripomienkach rezortov, bol daný do tej polohy a zodpovedá mojim predstavám, a preto ho rád podporím. Som rád, že predkladatelia neopustili základnú myšlienku a základný predpoklad súdnej ochrany odpočúvania. To je alfa a omega toho, aby sa odpočúvanie v budúcnosti už nemohlo zneužívať. Preto rád budem hlasovať za tento zákon. Ďakujem. (Potlesk.)
Fico, Robert, predseda vlády SR (2023-12-07):
Ďakujem pekne. Vážený pán podpredseda, vážená Národná rada, vážení členovia vlády, dovoľte mi, aby som podľa príslušných ustanovení zákona Národnej rady Slovenskej republiky o rokovacom poriadku ospravedlnil z dnešného hodiny otázok neprítomných členov vlády a oznámil ministrov poverených ich zastupovaním. Neprítomný je z dôvodu zahraničnej cesty podpredseda vlády a minister obrany Robert Kaliňák. Zastupuje ho minister zahraničných vecí a európskych záležitostí Juraj Blanár. Neprítomná je podpredsedníčka vlády a ministerka hospodárstva pani Denisa Saková. Zastupuje ju ministerka zdravotníctva pani Zuzana Dolinková. Rovnako je neprítomný minister školstva, vedy, výskumu a športu pán Tomáš Drucker. Zastupuje ho ministerka zdravotníctva pani Dolinková. Ministra financií Ladislava Kamenického zastupuje minister zahraničných vecí a európskych záležitostí pán Juraj Blanár. A neprítomní sú aj členovia vlády, ktorým neboli položené vlády, a to je podpredseda vlády pán Kmec, podpredseda vlády pán Taraba a minister pôdohospodárstva a rozvoja vidieka pán Richard Takáč. Vážený pán podpredseda, som pripravený v stanovenom limite odpovedať na otázky postavené poslancami a poslankyňami Národnej rady. Ďakujem.
Figeľ, Ján, podpredseda NR SR (2014-11-09):
Nech sa páči, Daniel Lipšic.
Matej, Ondrej, poslanec NR SR (2010-10-13):
Ďakujem pekne, pán predsedajúci. Vidím, že pán poslanec Ondruš si teraz užíva chvíľku slávy a pochvaly od svojho straníckeho šéfa. Gratulujem. A faktická poznámka je o faktoch. Vy ste hovorili o tom, že s nimi komunikujete a nemáte dohody. No ja vám chcem povedať, že vy si ich kupujete. A poviem vám rovno dva príklady. Dvoch najvyšších železničných odborárskych bossov ste v roku 2006 po voľbách menovali do dvoch vysokých manažérskych flekov, za štrajk a za pomoc pri štrajku v roku 2002. Pána Rozložníka váš minister menoval do pozície šéfa Železničného zdravotníctva. A pána Schmidta menoval za obchodného riaditeľa Železničnej spoločnosti Slovensko. O. k., ale chcel by som sa vás, pán poslanec, spýtať, či tá zmluva a dohoda je jednocestná alebo dvojcestná, ako to povedal kolega pán poslanec Muránsky, či náhodou keby ste sa ocitli mimo parlamentu po tomto volebnom období, máte dohodu aj o svojom fleku na nejakom veľkom odborárskom mieste. Ďakujem pekne.
Lipšic, Daniel, poslanec NR SR (2014-11-10):
Pani poslankyňa tu spomenula viaceré kauzy, o ktorých by sa dalo asi dlhšie hovoriť. A ony trošku potvrdzujú, že dnešná vládna garnitúra tuná naozaj petrifikuje systém akejsi štátnej mafie. Nehovorím to ani zľahka, ani rád. Firma Bonul. Nitrania zo strany SMER ju určite dobre poznajú. A možnože ešte príde čas hovoriť o tej firme, o jej prepojeniach a o tom, k akým prevodom dochádzalo v Nitre za rôznych podivuhodných okolností. Firma Budamar. Takisto už sme o nej hovorili na výbore pre obranu a bezpečnosť. Niekto sa ma včera pýtal, či dôverujem našim orgánom činným v trestnom konaní. Tak poznám mnohých čestných vyšetrovateľov a prokurátorov, ale, žiaľ, si myslím, že dnes akákoľvek vôľa veľké kauzy odhaľovať nie je. Je veľmi smutné, že koho sa dnes možno niektorí oligarchovia musia obávať, to sú orgány činné v trestnom konaní v iných štátoch, lebo tie neviete ovplyvniť. Napríklad v Rakúsku, tam neviete zabezpečiť nikomu imunitu, tam neviete zabezpečiť nikomu ochranu pred zatknutím. A to je potenciálne jediná hrozba, čo je inak hanba naša, v zásade, že sa musíme niekedy možno spoliehať na spravodlivosť v iných krajinách. Keď sme tu včera diskutovali ešte večer s kolegami poslancami, tak som im spomenul jednu informáciu, že pomerne racionálny odhad toho, koľko sa zo zdravotníctva rozkradne, je 1 mld. eur ročne. Viete, čo je 1 mld. eur ročne? Kde mohlo s tým byť naše zdravotníctvo? A to sa má deliť medzi v princípe tri subjekty, jednu finančnú skupinu, jedného oligarchu a jedného politika. Keby sme tú jednu miliardu vedeli využiť, koľko stoviek, možno viac ľudských životov ročne zachránime namiesto toho, aby z toho mali výnos len niekoľkí, len pár vyvolených?
Blaha, Ľuboš, poslanec NR SR (2012-06-19):
Ďakujem pekne, pán podpredseda Európskej komisie, za váš príhovor. A dovoľte, aby som silne ocenil najmä iniciatívu Európskej komisie, čo sa týka dane z finančných transakcií, takzvanej Tobinovej dane, ktorej cieľom je nielen prispieť ku konsolidácii, keďže, ako vieme, európske štáty naliali do finančného sektora za posledné roky veľmi veľa peňazí, ale zároveň cieľom je odradiť špekulatívny kapitál a finančných predátorov, ktorí vlastne stáli za krízou a stoja za tým, v akej finančnej situácii sa dneska Európska únia nachádza. Veľmi silne oceňujem túto iniciatívu, na druhej strane sa pýtam, prečo Európska komisia zvolila spôsob zdaňovania ako kombináciu veľmi nízkej sadzby a širokého rozsahu. Tá sadzba je 0,1 % na finančné transakcie. Vzhľadom na to, koľko sme naliali do finančného sektora, vzhľadom na to, čo spôsobil finančný sektor v dnešnom svete a naozaj ako veľmi ovplyvnil životnú úroveň v rámci Európy, nezaslúžili by si byť zdanení viac? Neuvažovala Európska komisia nad vyššou sadzbou, týmito prostriedkami, a to si povedzme, 60 mld. eur je možné vyzbierať cez 0,1 %, prečo túto sadzbu nezvýšiť, prečo nevybrať viac, prečo nedať tieto peniaze na rast, na sociálne programy a tak ďalej? Ďakujem pekne.
Blanár, Juraj, poslanec NR SR (2019-06-24):
Vážená pani poslankyňa, začiatok vášho vystúpenia vyzeral naozaj, že tu bude diskusia o lingvistike, ale keď ste začali hovoriť o tom, že sa tu rozpútali vášne v médiách, dokonca pán Osuský hovoril, že v mainstreamových, úplná katastrofa, doteraz mainstreamové médiá vždy boli používané ako tie hlavné, dneska je to katastrofa, tak som mal pocit, že hovoríte ešte celkom k veci, ale potom keď ste začali pritvrdzovať, tak už som prestal mať ten pocit, lebo ak tu niekto rozpútava tie vášne, tak sú to práve slová, ktoré vy a tí, ktorí to predkladáte, tak ich formulujete. Ja budem zopár vecí citovať: „Ten, kto chráni štátny jazyk, ide do nacionalistického blúznenia.“ Prepáčte, čo je toto za vyjadrenie, toto si myslíte, že je primerané vyjadrenie tomu, čo ste hovorili? Dokonca ste niekoho citovali. Potom ste hovorili o tom, že „Jedna krajina – jeden jazyk“ a „Na Slovensku po slovensky.“ Ja som nikoho nepočul tu v tomto parlamente, pokiaľ tu diskutujeme, že by to niekto povedal, povedali ste to len vy a pán Osuský. Zámerne vyvolávate práve vy tie vášne. Alebo že my sme za mäkkú reguláciu. Áno, za mäkkú reguláciu v zmysle ducha, ako, ako napríklad, že trh všetko vyrieši a tak ďalej. A dokonca veta: „A to sa to všetko tu na Slovensku za posledné roky deje...“ No čo sa deje na tom Slovensku za posledné roky, prosím vás, pani kolegyňa? No a klinec ste dali k tomu, že sankcie, to je najväčšia katastrofa. Hovoríte, ako keby sankcie napĺňali štátny rozpočet tak, že nevieme, čo s tým. Ja si ani nepamätám, kedy boli naposledy sankcie použité pri porušení zákona, vy to tu vytvárate, ako keby to bola najväčšia, najväčší problém. Nie, ja vám poviem, keďže budem mať vystúpenie, aký je môj postoj... (Prerušenie vystúpenia časomerom.)
Jurinová, Erika, podpredsedníčka NR SR (2012-11-06):
Vážené pani poslankyne, vážení páni poslanci, otváram jedenásty rokovací deň 8. schôdze Národnej rady Slovenskej republiky. Na dnešnom rokovacom dni o ospravedlnenie požiadali páni poslanci: Juraj Droba, Ľubomír Galko, Andrej Hrnčiar, Jozef Kollár, Jozef Mihál, Jozef Mikuš. Podľa schváleného programu pristúpime k prvému čítaniu o návrhu poslanca Jozefa Viskupiča na vydanie zákona, ktorým sa mení zákon č. 618/2003 Z. z. o autorskom práve a právach súvisiacich s autorským právom (autorský zákon) v znení neskorších predpisov. Návrh zákona je pod tlačou 209. Návrh na jeho pridelenie na prerokovanie výborom je v rozhodnutí č. 194. Vzhľadom k tomu, že sme dostali informáciu, že spravodajca je v zápche, vyhlasujem desaťminútovú prestávku. Pán poslanec Senko, že či by ste sa neujali spravodajca, spravodajcovstva k autorskému zákonu. Takže desaťminútovú prestávku vyhlasujem. (Krátka pauza pre neprítomnosť spravodajcu v rokovacej sále.) Vážené panie poslankyne, vážení páni poslanci, vzhľadom k tomu, že nachádza sa tu člen výboru, ktorý nám môže predniesť správu, rovno teda dávam slovo poslancovi Jozefovi Viskupičovi, aby návrh zákona uviedol. Nech sa páči, pán poslanec.
Laššáková, Jana, podpredsedníčka NR SR (2012-10-25):
Ďalší v poradí, tretiu otázku predložil pán poslanec Zsolt Simon, opäť na ministra pôdohospodárstva a rozvoja vidieka Ľubomíra Jahnátka a otázka znie: „Vážený pán minister, môžete prosím uviesť prečo ste zrušili odbor LEADER na rezorte, keď do tohto programu je zapojených viac ako 500 obcí Slovenska a tento program má byť nosným aj na budúce obdobie?“ Nech sa páči, pán minister, poprosím vás o odpoveď.
Laššáková, Jana, podpredsedníčka NR SR (2015-10-06):
S rekciou pán poslanec Hraško. Nech sa páči.
A. Belousovová, podpredsedníčka NR SR: (2007-02-06):
Pán poslanec Simon bude reagovať na faktické poznámky.
Záhumenský, Marian, poslanec NR SR (2013-02-05):
Keďže sme hlasovali o všetkých bodoch spoločnej správy aj pripomienkach z rozpravy a mám splnomocnenie gestorského výboru, dajte, prosím, hlasovať o postúpení vládneho návrhu zákona do tretieho čítania ihneď.
Grendel, Gábor, podpredseda NR SR (2022-10-20):
Pán poslanec má doplňujúcu otázku, nech sa páči.
Novotný, Viliam, poslanec NR SR (2013-02-07):
Ďakujem pekne. Pán poslanec Lipšic myslím, že celkom verne opísal proces fúzie zdravotnej poisťovne Apollo a zdravotnej poisťovne Dôvera. Viackrát som o tom rozprával už aj v tomto pléne, aj na stretnutiach s médiami, s novinármi. Naozaj po tomto zlúčení sa goodwill, hodnota Dôvery zvýšila o 461 mil. eur. Len si myslím, že ten príbeh treba dorozprávať, lebo potom nie je kompletný. A ja sa potom pokúsim pokračovať tam, kde pán poslanec Lipšic skončil, lebo z tých 461 mil. zvýšenia hodnoty Dôvery vznikol aj záväzok poisťovne Dôvera voči akcionárom poisťovne Dôvera vo výške viac ako 400 mil. eur. V praxi to znamená, že zákaz zisku, ktorý schválila prvá Ficova vláda s veľkou pompou, a zásadným spôsobom tým chcela dať silný úder všetkým finančným skupinám, bol v prípade akcionárov poisťovne Dôvera neúčinný vzhľadom na to, že oni už mali záväzok vo výške 400, viac než 400 mil. eur. A keď pán Lipšic hovoril o tom, že celý tento manéver sa mohol uskutočniť len vďaka tomu, že SMER mal svojich ľudí na úrade pre dohľad a na daňovom úrade, tak len doplním, že sa mohol uskutočniť aj vďaka tomu, že SMER mal svojich ľudí aj v poisťovni Dôvera. Viete, kto je podpísaný z predstavenstva pod záväzkom voči akcionárom poisťovne Dôvera? Pani Zuzana Zvolenská. Ďakujem pekne.
Érsek, Árpád, minister dopravy a výstavby SR (2019-04-05):
Môžem poprosiť vodu?
P. Hrušovský, predseda NR SR: (2004-02-03):
(Hlasovanie.) 135 prítomných, 63 za návrh, 27 proti, 45 sa zdržalo. Návrh sme neschválili. Prosím ďalší návrh.
I. Šimko, minister vnútra SR: (2002-07-10):
Samozrejme, je absolútny nezmysel, že by tu dochádzalo k nejakým majetkovým presunom, k presunom vlastníctva. Ide len o správu majetku, ktorú bude mať iná štátna inštitúcia, ktorú zriaďujeme. Takže, nemôžem súhlasiť s tým, čo hovoril pán poslanec Krajči v tom, čo prečítal, ale súhlasím, naopak, s tým, čo povedal na začiatku, že tento problém treba riešiť. Navrhujeme riešenie takéto. Nedá sa prijať také riešenie, ktoré by uspokojilo všetkých, ako je to v mnohých prípadoch, keď existuje viacero čiastkových záujmov, ale nevychádzame v ústrety vlastne žiadnym konkrétnym čiastkovým záujmom. Jednoducho hľadáme spôsob, ako právne zabezpečiť to, aby tu existoval štátom garantovaný systém záchranársky aj v horách, a pritom neobmedzujeme možnosť existencie aj dobrovoľných systémov, tak ako napr. poznáme Štátny hasičský záchranársky zbor, ale pritom niekoľkonásobne viacej, ako je teda tých príslušníkov tohto zboru, existuje aj dobrovoľných hasičov. Takže bude možné, aby obdobný systém fungoval aj v horách. Pokiaľ ide o rozpočtové zabezpečenie fungovania tohto záchranárskeho zboru alebo tejto záchrannej služby, netrúfam si ani ja povedať dnes, koľko bude na to v budúcom rozpočte. A keď by bolo treba viacej, než potrebujú, tak môžem ubezpečiť, že rozhodne sa nájdu aj zložky v mojom rezorte priamo, ktoré na to upozornia. A určite sa nájdu aj mimo môjho rezortu. Veď nikto nemá toľko, koľko by potreboval na to, aby zabezpečil všetky potreby, tak ako by si to predstavoval, želal a ako by to aj bolo možné, keby sme mali prostriedkov neobmedzene veľa. Takže bol by som len rád, keby bolo naozaj toľko prostriedkov, o koľkých píšu vo svojom vyjadrení, ktoré prečítal pán poslanec Krajči, ale, bohužiaľ, to tak asi nebude. Ale, čo je správne a čo si myslím, že je potrebné, je, že jednoducho štát musí, aj pokiaľ ide o financie, garantovať aspoň tú základnú Horskú záchrannú službu. Vážené panie poslankyne, vážení páni poslanci, ak budete súhlasiť s návrhom zákona, myslím si, že urobíte alebo urobíme spoločne veľmi dobrý krok práve pre to, aby pohyb ľudí, občanov v horách bol bezpečnejší. Pokiaľ ide o pozmeňujúce návrhy, tak v informácii, myslím, to nie je spoločná správa, návrhy, ktoré odsúhlasil ústavnoprávny výbor, ako aj návrhy, ktoré predložil pán poslanec Hort, sú návrhmi, ktoré, myslím si, len vylepšujú návrh zákona. Takže ja osobne za predkladateľa s nimi súhlasím. Ďakujem pekne za pozornosť. J. Migaš, predseda NR SR: Ďakujem, pán minister. Chce vyjadriť sa k rozprave spravodajca? Nech sa páči.
Bugár, Béla, doterajší podpredseda NR SR (2012-04-04):
Jozef Kollár.
Laurenčík, Milan, podpredseda NR SR (2021-05-12):
Ďakujem. Toto bol posledný príspevok vo všeobecnej rozprave. Vyhlasujem všeobecnú rozpravu za skončenú. A chcem sa spýtať, či chce pán navrhovateľ zaujať stanovisko. Prejavil záujem. Nech sa páči, máte slovo.
Vážny, Ľubomír, poslanec NR SR (2022-03-24):
Ďakujem. Vážený pán predseda Národnej rady, vážené pani poslankyne, páni poslanci, keďže som neskoro stlačil tlačítko pri faktických na pána poslanca Šefčíka, tak som využil svoje právo ako spravodajcu vystúpiť, ale bude to v limite dvoch minút ako faktická. Pán poslanec Šefčík často vykrikoval, že tu narábame s desiatkami, so stovkami miliónov mirnix-dirnix. A teraz mu chcem zdôrazniť, aj keď tu nie je, že narába aj on mirnix-dirnix s číslami, pretože dvakrát tu zdôraznil, že v roku 2021, to som si zapísal, bolo dané alebo pridelené pracovníkom v sociálnych službách, to znamená tým, ktorí, či už pobytovým, alebo ambulantným zariadeniam sociálnej starostlivosti, tým pracovníkom, ktorí v nich pracujú, že v roku 2021 dostali 120 miliónov eur a nepamätám si ešte tie nejaké ďalšie. A tiež 40 miliónov eur, tiež nie presne rovných 40, ale boli tam tie, zaokrúhľujem. To znamená, že tiež ho žiadam o matematiku a nejakú reálnu úroveň svojho vystúpenia, pretože ak by to bola pravda, tak tých 46-tisíc zamestnancov, ktorých tu tiež spomínal, pracovníkov sociálnych služieb, v roku 2021 obdržalo súhrnom 160 miliónov eur. To znamená, na jedného pracovníka 3 500 eur ročne. Ak by to bola pravda, verte mi, že nebol by taký hromadný exodus a taký hromadný odchod pracovníkov zo sociálnych služieb, a jednoducho neverím, že na každého z tých 46-tisíc zamestnancov sa dostalo tých 3 500 eur ročne, to sú úplne nezmysly. Takže opatrne narábajte s číslami, pán poslanec Šefčík, pretože sú nezmyslom tie, ktoré predkladáte. Ďakujem.
Bugár, Béla, podpredseda NR SR (2019-06-26):
Prezentujem sa a hlasujme. (Hlasovanie.) Prítomných 142, za 84, proti 21, zdržalo sa 35 poslancov, 2 nehlasovali. Návrh sme schválili. Prosím pani poslankyňu Kuciaňovú, aby uviedla hlasovanie v druhom čítaní o návrhu poslancov Smolíkovej, Pašku a Bernaťáka na vydanie zákona, ktorým sa mení a dopĺňa zákon č. 553/2003 Z. z. o odmeňovaní niektorých zamestnancov pri výkone práce vo verejnom záujme, tlač 1476. (Hlasovanie o návrhu poslancov Národnej rady Slovenskej republiky Evy Smolíkovej, Jaroslava Pašku a Tibora Bernaťáka na vydanie zákona, ktorým sa mení a dopĺňa zákon č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov , tlač 1476.)
Heger, Eduard, poslanec NR SR (2019-09-25):
Ďakujem pekne, pán predsedajúci. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3, písm. c) zákona o rokovacom poriadku prerokovať predložený návrh zákona v druhom čítaní.
Kamenický, Ladislav, poslanec NR SR (2022-04-29):
Ďakujem pekne. Pán predsedajúci, chcel by som dať procedurálny návrh, aby sa to grémium konalo po skončení, ja by som nerád vystupoval dve-tri minúty a potom znova. Takže len tak, aby som mohol potom začať po grémiu so svojím vystúpením.
I. Mikloš, podpredseda vlády a minister financií SR: (2004-09-07):
Novelou zákona o dani z pridanej hodnoty sa vykonajú v platnej úprave zmeny a doplnenia, ktorými sa dosiahne skutočný vnútorný trh pre elektrinu a plyn bez prekážok dane z pridanej hodnoty. Aby sa dosiahol skutočný vnútorný trh pre elektrinu a plyn, miesto dodávky plynu v rozvodnom systéme zemného plynu a elektriny predtým, ako tovar dosiahne konečnú fázu spotreby, by sa malo určiť ako miesto, kde má spotrebiteľ zriadený svoj podnik. Tým sa zabezpečí zdaňovanie v krajine, kde nastáva skutočná spotreba. Súčasne sa zabezpečí harmonizácia pravidiel, ktoré upravujú miesto poskytovania služieb prenosu a prepravy rozvodnými sieťami, aby nedochádzalo k dvojitému alebo žiadnemu zdaneniu. Dovoz plynu pomocou rozvodného systému zemného plynu alebo dovoz elektriny by mali byť oslobodené od dane, aby nedochádzalo k zdaneniu dvojitému. Okrem toho novela zákona dopĺňa a upresňuje niektoré ďalšie ustanovenia zákona o dani z pridanej hodnoty. Upresňujú sa povinnosti správcov dane pri registrácii nových platiteľov dane. Navrhuje sa do zákona doplniť osobitná úprava z uplatňovania dane pri nadobudnutí tovaru z iného členského štátu zahraničnou osobou, ktorá nemá v tuzemsku sídlo, miesto podnikania ani prevádzkareň, ak bude tovar umiestnený v tuzemsku v systéme tzv. call of stock. Pôjde o premiestnenie tovaru do tuzemska, keď tovar bude umiestnený v sklade a bude určený na dodanie pre jediného vopred určeného zákazníka, ktorý sa následne stáva vlastníkom tovaru, t. j. tovar bude podľa potrieb odberateľa postupne predávaný zahraničnou osobou. S cieľom zjednodušenia uplatňovania zákona pre zahraničných podnikateľov, ktorí dovážajú tovar z tretích štátov cez Slovenskú republiku, sa navrhuje možnosť zvoliť si z ich strany v tuzemsku daňového zástupcu pri dovoze tovaru. Tento bude podávať daňové priznania a súhrnné výkazy pod osobitným identifikačným číslom pre daň prideleným daňovým úradom. Daňový zástupca bude môcť zastupovať aj viacerých dovozcov. Nadväzne na pripravovaný nový zákon o doplnkovom dôchodkovom sporení sa navrhuje doplniť oslobodenie správy dôchodkového fondu a správy doplnkového dôchodkového fondu od dane z pridanej hodnoty. V ustanoveniach, kde je upravené  podávanie súhrnného výkazu elektronicky, sa navrhuje doplniť ich o text, ktorý nadväzuje na zákon o správe daní a poplatkov. Platiteľ dane bude mať možnosť doručovať správcovi dane súhrnný výkaz elektronickými prostriedkami bez podpísania zaručeným elektronickým podpisom. Ďakujem pekne za pozornosť.
Blanár, Juraj, podpredseda NR SR (2021-07-23):
Pán poslanec Ladislav Kamenický, nech sa páči.
Kažimír, Peter, podpredseda vlády a minister financií SR (2013-05-15):
Ďakujem veľmi pekne. Tak, na rokovanie predkladám návrh na vyslovenie súhlasu so Zmluvou medzi vládou Slovenskej republiky a vládou Kuvajtského štátu o zamedzení dvojitého zdanenia a predchádzaní daňovému úniku v odbore daní z príjmov. Zmluva nevyžaduje zmeny v právnom poriadku Slovenskej republiky, takže nie je potrebné meniť ani rušiť žiadne právne predpisy a nedotýka sa záväzkov vyplývajúcich z iných medzinárodných zmlúv, ktorými je Slovenská republika viazaná. Predkladaný materiál nemá vplyv na štátny rozpočet ani na verejné financie. Odstránenie dvojitého daňového zaťaženia bude mať pozitívny vplyv aj na rozvoj podnikateľskej sféry a hlavne obchodných vzťahov s Kuvajtom. Z hľadiska vecnej podstaty je podľa článku 7 ods. 4 Ústavy Slovenskej republiky predkladaná zmluva medzinárodnou hospodárskou zmluvou všeobecnej povahy, ktorá má charakter prezidentskej zmluvy. Zmluva má podľa čl. 7 ods. 5 Ústavy Slovenskej republiky prednosť pred zákonmi a ide o zmluvu medzinárodnú, ktorá priamo zakladá práva alebo povinnosti fyzických osôb a právnických osôb, a medzinárodnú zmluvu, na ktorej vykonanie nie je potrebný zákon. Ďakujem pekne.
K. Tóthová, poslankyňa: (2007-03-29):
Daniel, po tvojej novele nebudú musieť ísť tí chudáci takisto na súd ako dnes? Budú tam musieť ísť. A ja si myslím, že pokiaľ pôjdu na súd a budú dlhé súdne konania, prípadné dražby to zastavia. Novú úpravu, prosím vás, preštudujte si, je veľmi účinná. Osobne som toho názoru, že skutočne niektoré pojmy sú vágne. A tá neskúsenosť, čo vyhovuje v trestnom konaní, je úplne v iných súvislostiach, pán poslanec, než neskúsenosť v občianskosúdnom konaní, pretože chirurgovi, ktorému naraz idú dražiť byt, pričom on ide na súd a musí tam ísť aj po vašej novele a bude argumentovať, že je neskúsený, tak uveria. Ale musia uveriť takisto podvodníkovi, ktorý si vypočíta kroky, spraví scenár, ako to už robia, a bude hovoriť, že ja som neskúsený. Hovorím svoj názor, že osobne som odporúčala tento legislatívny návrh do druhého čítania. Aj som nahovárala kolegov, aby ho podporili, lebo keď by nebol prišiel do medzirezortného pripomienkového konania zákon, ktorý to rieši komplexnejšie a je účinný, skutočne by bolo treba vložiť niečo do tohto zákona, do Občianskeho, vášho, vašej novely, čo by ešte viacej spevnilo právnu istotu tých, ktorí sú v práve. Naviac, pán poslanec, mám jedno. A to hlásam už dlhé roky. Treba vstupovať do ústavy s posvätnou pokorou a veľmi premyslene aj do kódexov, a Občiansky zákonník je kódex, len vtedy, keď je to skutočne nevyhnutne nutné a keď to výrazne mení situáciu. Ako vieme, už prichádza ďalšia novela Občianskeho zákonníka. (Hlas z pléna.) No pracuje sa na nej. Tak váš legislatívny návrh skutočne pokrýva, aj keď nepoviem, že bližšie nekonkretizuje, tie otázky, na ktoré zo zákona, ex offo musí už dnes súd prihliadať. Z týchto dôvodov ja osobne predložený legislatívny návrh nebudem podporovať, pretože, ako som uviedla, je tu adekvátna zmena, ktorá to vylepší. Ďakujem za pozornosť.
Lipšic, Daniel, poslanec NR SR (2016-04-19):
Ja si myslím, že je pre túto vládu – a možno by to malo zaujímať aj poslancov vládnej koalície – príznačné, že do rozpravy nie je prihlásený skoro nikto z vládnej koalície, že oproti minulosti nevystupujú jednotliví ministri vôbec, čo teda nesvedčí o tom, že sa cítite byť veľmi silní v kramflekoch, musím povedať. Samozrejme, že pán poslanec Matejička, samozrejme, že ja čakám, že on vystúpi v rozprave, je človek, ktorý štyri roky bol ticho na branno-bezpečnostnom výbore, ani pol slova nepovedal. Ja čakám, že, že vystúpi... (Prerušenie vystúpenia predsedajúcim.)
Bernaťák, Tibor, poslanec NR SR (2018-09-19):
Ja ďakujem, budem len krátky, lebo myslím, že nemá zmysel reagovať nejak, nejak rozšírne, ale zas sme si vypočuli zmes urážok a poloprávd a ja som si myslel, že budeme diskutovať k tomuto návrhu vecne, ale, bohužiaľ, tento, toto vlastne, tento prejav absolútne nebol ani vecný a ani k veci. Ja len dve faktické, také kratučké veci by som dodal. Vy ste spomínali, že Zákonník práce, že to je niečo zlé. Keby sme my preberali nejaký štandard, ktorý je v západnej Európe... Prepáčte, my chceme, aby naši ľudia, Slováci, občania Slovenskej republiky mali rovnaké práva a rovnaké povinnosti, ako majú napríklad niektorí občania, ktorí sú v západnej Európe. To je zlé? Ja si myslím, že práve naopak. Všetko, čo oni majú a čo nám chýba, a to, akým spôsobom vlastne naši občania sú ešte pozadu so svojimi právami v Zákonníku práce, by sme práve naopak mali, mali do nášho právneho poriadku zakomponovať. A druhá vec, spomínali ste, ale s takým ironickým úsmevom, že Andrej Danko nie je v budove, nie je v Bratislave. Áno, nie je tu v budove, nie je v Bratislave, pretože je na oslavách 170. výročia vzniku prvej Slovenskej národnej rady v Myjave.
Ďuriš Nicholsonová, Lucia, podpredsedníčka NR SR (2017-11-29):
S reakciou na faktické poznámky pán poslanec Jurzyca.
Figeľ, Ján, podpredseda NR SR (2013-03-20):
Nech sa páči, Lojzo Hlina.
Kuffa, Štefan, poslanec NR SR (2013-05-17):
Ďakujem kolegom za reakcie. Na všetky asi nebudem môcť reagovať. Ale k Dobšinskému, k rozprávkam. V konečnom dôsledku rozprávky, je to textová časť a väčšinou tie rozprávky a všetky rozprávky, ja čo som čítal, aj som mal možnosť čítať, tam víťazí dobro nad zlom. A to je zásadná podstata, nepredkladáme. Ale tuná sa predkladá čosi, nejaký taký vzor, ktorý naozaj zo seba dobro nešíri. To, viesť tie deti od malička naozaj k tomu šíreniu dobra, je veľmi dôležité. Pán Novotný keď reaguje, že možno, že deťom nekúpime alebo podobne. No dobre, mečom sa môžeš porezať, môžeš, mečom dokonca môžeš odkrojiť aj ten chlieb, trošku zložitejšie, aj zabiť toho druhého, ale ak ti ten meč symbolicky prebodne dušu, tak sa veľmi ťažko vyťahuje z tej duše ten, ten meč. Hej, to je tá ranená duša dieťaťa, alebo zabitá duša dieťaťa. A to je ten veľký problém. Nemôžem súhlasiť s pánom Poliačikom, lebo to potom by sme takisto malým trojročným deťom dali hračky také a prehltne tú hračku a zadusí sa. Veď... A rodič je zodpovedný. Takisto by, veď na to má rodičov, ale podľa vás by to bolo asi aj tak. Ja som z podtatranského regiónu. A tie prvé mráziky, keď zamrzne ľad na rybníku. A teraz deti, chlapci chcú hrať hokej, no. A oni si to vynútia, hej. A ja poviem ako otec: Nepôjdeš, lebo ten ľad je tenký, sa preboríte, utopíte sa. No a toľko bude drnčať. No ale keď som nezodpovedný rodič, no tak ich pustím. A tá zodpovednosť čo? No však, dobre, na rodičov. A oni pôjdu, chlapci, hrať hokej. A ja viem, že sa utopia. Oni sa utopia v tom rybníku. Takže nemôžme to tak zase nechávať, že však nech deti rozhodujú. Tu je to odporúčanie. Je naozaj na rodičoch, ale aby oni mali vodítko, o ktoré sa môžu oprieť, a aby mohli ľahšie rozhodovať.
P. Pavlis, poslanec: (2009-02-12):
Výbor Národnej rady Slovenskej republiky pre hospodársku politiku ako gestorský výbor k  vládnemu návrhu zákona, ktorým sa mení a dopĺňa zákon o energetike a o zmene niektorých zákonov v znení neskorších predpisov a o zmene a doplnení niektorých zákonov v druhom čítaní, v súlade s rokovacím poriadkom Národnej rady Slovenskej republiky podáva Národnej rade Slovenskej republiky spoločnú správu výborov Národnej rady Slovenskej republiky. Národná rada Slovenskej republiky svojím uznesením pridelila vládny návrh zákona na prerokovanie v druhom čítaní vo výboroch a v gestorskom výbore s termínom ihneď: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre hospodársku politiku. Vládny návrh zákona odporúča Národnej rade Slovenskej republiky schváliť: ústavnoprávny výbor a Výbor Národnej rady Slovenskej republiky pre hospodársku politiku. Z uznesenia Výboru Národnej rady Slovenskej republiky pre hospodársku politiku v bode III spoločnej správy vyplývajú pozmeňujúce návrhy, ktoré sú uvedené v spoločnej správe. Gestorský výbor podľa § 79 ods. 4 písm. e) rokovacieho poriadku  odporúča Národnej rade Slovenskej republiky o bodoch 1 až 15 hlasovať spoločne s odporúčaním schváliť. Gestorský výbor na základe stanovísk výborov vyjadrených v uzneseniach pod bodom III tejto správy a stanovísk poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 656/2004 Z. z. o energetike a o zmene niektorých zákonov v znení neskorších predpisov a o zmene a doplnení niektorých zákonov, schváliť v znení schválených doplňujúcich a pozmeňujúcich návrhov uvedených v tejto  správe. Pani predsedajúca, prosím, otvorte rozpravu.
J. Kužma, poslanec: (2001-12-04):
M. Andel, podpredseda NR SR: Ďakujem. Slovo má pán poslanec Jarjabek.
Kaliňák, Robert, poslanec NR SR (2018-11-27):
No, prehovoril pred pár minútami človek, ktorý je predsedom asi najmasívnejšej politickej strany na Slovensku. Ich zásadnou výhodou je, že môžu obtelefonovať všetkých svojich voličov, a ktorý sa práve podvádzaním a klamaním volebných zákonov dostal do parlamentu. Stále sa prezentuje v médiách ako predseda OKS a pritom vlastne kandidoval ako SaS. Ak chcete kandidovať ako strana s inou stranou, máte urobiť volebnú koalíciu. To ste neurobili. Už dvakrát. Prvýkrát ste boli OKS MOST, teraz ste OKS SaS, nabudúce uvidíme, kto vás prichýli. Čiže vy permanentne porušujete zákon. A vy máte vôbec tú drzosť vystúpiť a kritizovať iný návrh, ktorý sa snaží urobiť poriadok v politických stranách? No ja žasnem. Skutočne žasnem. Čakám samozrejme nejaké invektívy smerom k tomu, nie nejakú vecnú odpoveď. A úplne najviac ma pobavil argument človeka, ktorý sa tvári že vyštudoval vysokú školu právnického smeru, naozaj teda by som ten index rád videl, keď povie, že zrazu bude porušením zákona, keby sa Sloboda stal predsedom strany Sloboda a Solidarita. To proste už ako to, podľa akého výkladu mega intenzívneho ste prišli na tento absolútny nezmysel? To akože teda, aby som, som bol úplne presný. Viete, keď pomenujete stranu po niekom, nie keď strana pomenuje svojho predsedu po sebe. Čo bolo prvé v rámci politických strán ešte pred tým, než sa stal štatutár pán Sloboda? Na takúto skutočne absurditu, preto ma to vyprovokovalo, keď som toto počul, pretože to je už, ako chcem kritizovať za každú cenu napriek tomu, že som volebný podvodník, lebo na chrbte inej strany sa vždy dostanem do parlamentu, čo naša ústava ani zákon nepredpokladá, aj s kolegom, ktorý sedí vedľa neho. A hneď druhá vec, že bavíme sa o pripomienkach tak isto volebného podvodníka, ktorý ušiel obrovskej pokute len preto, lebo vlastne sa mu kontrola v účtovníctve urobila až neskoro, pravdepodobne. Ale človek dá pripomienku... (Prerušenie vystúpenia časomerom.)